Ejfelo

Eifel - germana prononco  - aŭ esperante Ejfeloartikolo Ejfelo en la Plena Ilustrita Vortaro de Esperanto (PIV), eldono de 2020, reta versio estas la nomo de mezalta montaro, kiu situas en la okcidenta parto de Germanio inter Aachen en la nordo, Trier en la sudo kaj Koblenz oriente. La montaro geologie estas parto de la Rejnlanda Ardeza Montaro kaj iuj aŭtoroj priskribas ĝin kiel la germana parto de la mezmontaro Ardenoj.

Ĝin limigas oriente kaj sude la valoj de la Rejno (oriente de ĝi najbaras la montara regiono Westerwald) kaj de la Mozelo (sudoriente de ĝi najbaras la montara regiono Hunsrück). Okcidente ĝi transiras al la Ardenoj en Belgio kaj Luksemburgio kaj al la Ösling en Luksemburgio.

La montaro havas vulkanan devenon, kaj en satelitaj bildoj plurloke oni vidas tutrondajn lagojn, kiuj fakte estas eksaj vulkanaj krateroj.

 Geografio 
Ĝi komponiĝas el diversaj montaroj kiaj Ahrgebirge.

La monto Ernstberg (ankaŭ nomata Erensberg aŭ Erresberg) apud Hinterweiler estas kun sia alteco de 699,8 m super marnivelo la plej alta monto de la vulkana okcidenta Ejfelo kaj la dua plej alta monto de la mezmontaro Ejfelo, kies plej alta monto estas Hohe Acht (alteco 746,9 m).

La monto Scharteberg estas 691,4 m alta monto apud Kirchweiler en la distrikto Vulkaneifel kaj unu el la plej altaj montoj en la regiono Ejfelo.

La Schneifel aŭ Schnee-Eifel maksimume 699,1 m estas alta montoĉeno en la distrikto Bitburg-Prüm kaj distrikto Vulkaneifel en Rejnlando-Palatinato. Ĝi estas parto de la mezmontaro Ejfelo.

La Rockeskyller Kopf (elparolu: rokeskIler kopf) estas 554.6 m alta monto apud Rockeskyll en  Rejnland-palatinata distrikto Vulkaneifel en Eifel. Ĝi estas estinginta vulkano.

La Hoher List estas la nomo de 549,1 m alta tavolvulkano proksime de la urbo Daun en la mezmontaro Eifel.

La Naturparko Vulkaneifel situas en la distriktoj Bernkastel-Wittlich, Cochem-Zell kaj la Vulkaneifel en Rejnlando-Palatinato. La naturparko situas en la mezmontaro Ejfelo kaj estas samtempe geoparko.

Aliaj montoj estas Prümscheid,

 Subdivido de la regiono 
 Südeifel (Suda Ejfelo) kun la centra urbo Bitburg
 Moseleifel (Mozela Ejfelo) kun la centra urbo Wittlich
 Vulkaneifel (Vulkana Ejfelo) kun la centra urbo Daun
 Schneeeifel (Neĝa Ejfelo) kun la centra urbo Prüm
 Osteifel (Orienta Ejfelo) kun la centra urbo Mayen
 Ahreifel (Ahr-Ejfel) kun la centra urbo Bad Neuenahr-Ahrweiler
 Nordeifel (Norda Ejfelo) kun la centra urbo Mechernich
 Altaj Marĉoj (france Hautes Fagnes, germane Hohes Venn  kaj luksemburge Héicht Venn) nur eta parto en Germanio, kun la urbo Monschau, plejparte en Belgio.

 Maaroj 
 Eichholzmaar
 Hitsche Maar
 Holzmaar
 Pulvermaar

 Burgoj 
 Burgo Wildenburg

 Bibliografio 
 D´hein: Natur- und Kulturführer Vulkanland Eifel. Mit 26 Stationen der "Deutschen Vulkanstraße". Gaasterland Verlag, Düsseldorf 2006, ISBN 3-935873-15-8
 Rolf Purpar: Reisebuch Nordeifel, Meyer & Meyer Verlag, Aachen, 1992, antiquarisch
 Andreas Stieglitz, Ingrid Retterath: Polyglott on tour: Eifel, München 2006, ISBN 3-493-56629-8
 Ingrid Retterath: Eifel mit Kindern, pmv Frankfurt 2004, ISBN 3-89859-408-4
 Helmut Dumler: Wandern mit Kindern - Eifel, Bruckmann 2003, ISBN 3-7654-3993-2
 Matthias Zender: Sagen und Geschichten aus der Westeifel. Bonn 1934 (3-a eldono 1980)

 Referencoj 

 Eksteraj ligiloj 

 Nacia parko Eifel
 Nacia parko "Hohes Venn-Eifel"
 La Eifel-asocio - Migrado ktp. en la Eifel
 Migradpadoj en la Eifel
 Eifel sur mapoj de la 15-a kaj 16-a jarcentoj 

 Rigardu ankaŭ 
 Ejfelo (apartigilo)
 Hunsrück
 Rejno
 Mozelo
 Westerwald
 Hohes Venn
 Hunsruko-Ejfelo-kulturo


Kategorio:Mezaltaj montaroj
Kategorio:Montaroj en Germanio
Kategorio:Rejnlando